da de da en da en da en da en da da da en da en da en da en da en en nb
PUCH MS50 - Johnny Bargholz og hans MS50 3. gear fra 1973-1977
- nostalgien på 2 hjul gjorde udslaget i 2014:
"NU vil jeg igen have en PUCH MS50 3. gear, masser af chrome - ganske som jeg havde i 1973!"
Når man er fra 1959, får det én til at glæde sig over nogle af livets mange spændende stunder - herunder teenage årene, hvor jeg i 9 måneder var på Vester Vedsted ungdomshøjskole.
Da det kun var 2 af os - ud at 120 unge mennesker, der havde knallerter med, så vi var MEGET populære, når vi kunne give et lift ind til Ribe.
Politiet - ja, det var dengang kun noget der fandtes i storbyerne - så én bag på, bund ulovlig motor og uden styrthjelm - set det var lykken...
Som i ser på billedet, var det jo min stolthed med masser af krom, 'englestyr' og ryglæn...
- og så en lille frækkert fra 'de gode gamle dage'
Jeg har hele livet været bidt af noget med motorer, og i 1972-73 flyttede jeg til Nærum med mine forældre. Her får jeg en klassekammerat, som bor i skoven i et skovløberhus. Hans far styrede - ud over at være skovløber - en planteavlsstation med store marker omkring.
Han havde fået en ældre Puch 2 Gear, som vi fik lov at køre på, da marken var indhegnet. Jeg husker ikke helt, hvor jeg har det fra (jeg var jo kun 13-14år), men jeg vidste trods alt, at man kunne få sådan en knallert til at køre hurtigere.
Jeg skaffede mig noget information om tuning og benyttede så den lokale cykelsmed til, at forklare mig, hvor plomben sidder på sådan en PUCH. Han var meget hjælpsom, og en dag vi havde pjækket fra skole, var kammeraten inde for at spise frokost sammen med sine forældre. Dér benyttede jeg lejligheden til at tage cylinder, top og karburator af, og plomben havde været ude før, så det var nemt at fjerne den. Hurtigt på med delene igen og så startede jeg knallerten...
JAMEN - det var helt fantastisk, når det er første gang i éns liv og det virker! Det er næsten, som første gang man er sammen med en pige...